Diari Oficial de la Generalitat Valenciana


Sumari del DOGV 2749, del 16-05-1996 (1996/838225)

DECRET 83/1996, de 29 d'abril, del Govern Valencià, pel qual autoritza la reversió a l'Ajuntament d'Alacant de part de l'immoble situat al carrer Fernando Madroñal, s/n, d'aquest municipi.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/04/29/83/dof/vci/html**

### Dades del document

Número de DOGV
:   2749

Data del DOGV
:   16-05-1996

Secció del DOGV
:   DISPOSICIONS GENERALS

Número del document
:   1996/838225


Data del document
:   29-04-1996

Organisme emissor
:   Conselleria d'Economia i Hisenda

Tipus de document
:   Decret

DECRET 83/1996, de 29 d'abril, del Govern Valencià, pel qual autoritza la reversió a l'Ajuntament d'Alacant de part de l'immoble situat al carrer Fernando MadroÑal, s/n, d'aquest municipi.   
Mitjançant Reial Decret 264/1985, de 2 de març, l'Estat va transferir a la Generalitat Valenciana l'immoble situat al carrer Fernando MadroÑal, núm. 52, polígon Babel d'Alacant, que consta en l'Inventari General de Béns i Drets de la Generalitat Valenciana amb el número A02/03/014/0095.  
L'immoble assenyalat, amb una superfície de 4.799 m2, fou cedit per l'Ajuntament d'Alacant a l'administració estatal, mitjançant acord plenari adoptat el dia 2 de març de 1984, amb la condició d'ubicar-hi un centre de recuperació de disminuïts.  
Confrontant amb aquest es troba el col·legi públic d'EGB "Enric Valor", el qual necessita incrementar la seua superfície amb 442 m2, pertanyents a l'immoble propietat de la Generalitat Valenciana, per a la qual cosa l'Ajuntament d'Alacant ha sol·licitat de la Conselleria de Treball i Afers Socials la reversió.  
La Conselleria de Treball i Afers Socials, atenent els motius exposats per l'Ajuntament d'Alacant, ha informat favorablement sobre la sol·licitud de reversió, i ha procedit a la desafectació mitjançant Ordre de 10 de novembre de 1995, de la Conselleria d'Economia i Hisenda.  
L'article 22 de la Llei 3/1986, de 24 d'octubre, de Patrimoni de la Generalitat Valenciana, estableix, a sensu contrario, la competència del Govern Valencià per a autoritzar la reversió de béns.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 29 d'abril de 1996,  
DECRETE  
Article 1  
Autoritzar la reversió, a favor de l'Ajuntament d'Alacant, del dret de propietat que es té sobre l'immoble de 442 m2 de superfície, que forma part de l'immoble situat al carrer Fernando MadroÑal, s/n, d'Alacant. Aquesta superfície s'haurà de segregar de la finca inscrita en el Registre de la Propietat d'Alacant dos, tom 1455, llibre 463, foli 11, finca 33.915.  
Article 2  
Donar de baixa en l'Inventari General de Béns i Drets de la Generalitat Valenciana, on consta amb el número A02/03/014/0095, el dret de propietat que es té sobre la part de l'immoble esmentat.  
DISPOSICIó FINAL  
La Conselleria d'Economia i Hisenda atorgarà l'escriptura pública de reversió a favor de l'Ajuntament d'Alacant de l'immoble esmentat.  
València, 29 d'abril de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI